4-се Башҡорт пехота полкы Ырымбур өйәҙендә мобилизацияланған башҡорттарҙан торған. Йәнекәев Ырымбур хәрби округы командованиеһынан казак частарынан мосолман офицерҙарын үҙ полкына күсереүгә ирешә. Полк ҡарамағында хәрби оркестр ойоштора, артабан ул Башҡорт ғәскәрҙәренең дөйөм оркестры тип үҙгәртелә. 1918 йылдың авгусында Башҡорт частарының хәрби формаһын әҙерләү комиссияһы составына керә.